CELEX: 32016R0057
Language: hr
Date: 2016-01-19 00:00:00
Title: Provedbena uredba Komisije (EU) 2016/57 оd 19. siječnja 2016. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz u Uniju i provoz kroz nju peradi i proizvoda od peradi u vezi s izbijanjem visokopatogene influence ptica u saveznoj državi Minnesoti (Tekst značajan za EGP)

20.1.2016   
            
            
               HR
            
            
               Službeni list Europske unije
            
            
               L 13/49
            
         PROVEDBENA UREDBA KOMISIJE (EU) 2016/57
   оd 19. siječnja 2016.
   o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz u Uniju i provoz kroz nju peradi i proizvoda od peradi u vezi s izbijanjem visokopatogene influence ptica u saveznoj državi Minnesoti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
   budući da:
   
               (1)
            
            
               Uredbom Komisije (EZ) br. 798/2008 (3) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome je predviđeno da se u Uniju mogu uvoziti i kroz nju provoziti samo proizvodi iz trećih zemalja, državnih područja, zona ili kompartmenta navedenih u stupcima 1. i 3. tablice iz dijela 1. Priloga I. toj Uredbi.
            
         
               (2)
            
            
               Uredbom (EZ) br. 798/2008 utvrđuju se i uvjeti koje treća zemlja, državno područje, zona ili kompartment trebaju ispunjivati kako bi se smatrali slobodnima od visokopatogene influence ptica.
            
         
               (3)
            
            
               Sjedinjene Američke Države navedene su u dijelu 1. Priloga I. Uredbi (EZ) br. 798/2008 kao treća zemlja iz koje je uvoz u Uniju i provoz kroz nju proizvoda obuhvaćenih tom Uredbom odobren za neke dijelove njezina državnog područja, ovisno o izbijanju visokopatogene influence ptica. Ta je regionalizacija priznata Uredbom (EZ) br. 798/2008 kako je izmijenjena provedbenim uredbama (EU) 2015/243 (4), (EU) 2015/342 (5), (EU) 2015/526 (6), (EU) 2015/796 (7), (EU) 2015/1153 (8), (EU) 2015/1220 (9) (EU) 2015/1363 (10) i (EU) 2015/1884 (11) nakon izbijanja visokopatogene influence ptica u toj trećoj zemlji.
            
         
               (4)
            
            
               Sporazumom između Unije i Sjedinjenih Američkih Država (12) predviđa se promptno međusobno priznavanje mjera regionalizacije u slučaju izbijanja bolesti u Uniji ili Sjedinjenim Američkim Državama („Sporazum”).
            
         
               (5)
            
            
               Nakon svakog izbijanja visokopatogene influence ptica Sjedinjene Američke Države provele su mjere usmrćivanja u preventivne svrhe radi suzbijanja i ograničavanja širenja te bolesti. Nadležna veterinarska tijela Sjedinjenih Američkih Država obustavila su izdavanje veterinarskih certifikata za pošiljke proizvoda koji su namijenjeni za izvoz u Uniju s cijelog državnog područja pogođenih država ili iz dijelova tih država na koje su primijenjena veterinarska ograničenja i koji podliježu mjerama regionalizacije Unije.
            
         
               (6)
            
            
               Od sredine lipnja 2015. nisu otkriveni novi slučajevi izbijanja visokopatogene influence ptica u Sjedinjenim Američkim Državama. Više nisu na snazi veterinarska ograničenja za uvoz u Uniju proizvoda iz stupca 4. tablice iz dijela 1. Priloga I. Uredbi (EZ) 798/2008 za cijelo državno područje Sjedinjenih Američkih Država, osim za saveznu državu Minnesotu. Posljednje izbijanje visokopatogene influence ptica na peradarskom gospodarstvu u Minnesoti zabilježeno je 5. lipnja 2015. Sjedinjene Američke Države 24. studenoga 2015. Komisiji su dostavile ažurirane informacije o epidemiološkoj situaciji u Minnesoti i o mjerama koje su poduzele kako bi spriječile širenje visokopatogene influence ptica, uključujući mjere usmrćivanja zaraženih jata peradi i jata peradi na peradarskim gospodarstvima koja su se smatrala opasnim prostorima kontakta.
            
         
               (7)
            
            
               Osim toga Sjedinjene Američke Države izvijestile su o završetku provedbe mjera čišćenja i dezinfekcije nakon mjera usmrćivanja na peradarskim gospodarstvima u Minnesoti. Izvijestile su i da je obvezni nadzor influence ptica koji se provodio tijekom tri mjeseca nakon završetka provedbe mjera usmrćivanja nakon posljednjeg izbijanja visokopatogene influence ptica u Minnesoti završen 10. rujna 2015. uz povoljne rezultate.
            
         
               (8)
            
            
               Informacije koje su dostavile Sjedinjene Američke Države sad je ocijenila Komisija. Na temelju te ocjene te obveza utvrđenih Sporazumom i jamstava Sjedinjenih Američkih država primjereno je ukloniti ograničenja unosa u Uniju prethodno navedenih proizvoda iz savezne države Minnesote i navesti datum od kojega se tu državu može smatrati slobodnom od visokopatogene influence ptica te bi trebalo ponovno odobriti uvoz u Uniju proizvoda podrijetlom iz nje.
            
         
               (9)
            
            
               Unos za Sjedinjene Američke Države na popisu u dijelu 1. Priloga I. Uredbi (EZ) br. 798/2008 trebalo bi stoga izmijeniti kako bi se u obzir uzela trenutačna epidemiološka situacija u Minnesoti. Prilog I. Uredbi (EZ) br. 798/2008 trebalo bi stoga na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 18, 23.1.2003., str. 11.
   
   
      (2)  SL L 343, 22.12.2009., str. 74.
   
   
      (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).
   
      (4)  Provedbena uredba Komisije (EU) 2015/243 оd 13. veljače 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (SL L 41, 17.2.2015., str. 5.).
   
      (5)  Provedbena uredba Komisije (EU) 2015/342 оd 2. ožujka 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon izbijanja bolesti u državama Idaho i Kalifornija (SL L 60, 4.3.2015., str. 31.).
   
      (6)  Provedbena uredba Komisije (EU) 2015/526 оd 27. ožujka 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz u Uniju i provoz određenih proizvoda od peradi kroz Uniju u vezi s ponovnim izbijanjem visokopatogene influence ptica u toj zemlji (SL L 84, 28.3.2015., str. 30.).
   
      (7)  Provedbena uredba Komisije (EU) 2015/796 od 21. svibnja 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon ponovnih izbijanja bolesti u toj zemlji (SL L 127, 22.5.2015., str. 9.).
   
      (8)  Provedbena uredba Komisije (EU) 2015/1153 od 14. srpnja 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon ponovnih izbijanja bolesti u toj zemlji (SL L 187, 15.7.2015., str. 10.).
   
      (9)  Provedbena uredba Komisije (EU) 2015/1220 od 24. srpnja 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon nedavnih izbijanja bolesti u državama Indiani i Nebraski (SL L 197, 25.7.2015., str. 1.).
   
      (10)  Provedbena uredba Komisije (EU) 2015/1363 od 6. kolovoza 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s izbijanjem visokopatogene influence ptica u toj zemlji (SL L 210, 7.8.2015., str. 24.).
   
      (11)  Provedbena uredba Komisije (EU) 2015/1884 оd 20. listopada 2015. o izmjeni Priloga I. Uredbi (EZ) br. 798/2008 u pogledu unosa za Kanadu i Sjedinjene Američke Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Uniju u vezi s izbijanjem visokopatogene influence ptica u tim zemljama (SL L 276, 21.10.2015., str. 28.).
   
      (12)  Sporazum između Europske zajednice i Vlade Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla koji je u ime Europske zajednice odobren Odlukom Vijeća 1998/258/EZ (SL L 118, 21.4.1998., str. 1.).
   
      PRILOG
      U dijelu 1. Priloga I. Uredbi (EZ) br. 798/2008 unos za oznaku US-2.10 za saveznu državu Minnesotu u Sjedinjenim Američkim Državama zamjenjuje se sljedećim:
      
         
                     Oznaka ISO i ime treće zemlje ili državnog područja
                  
                  
                     Oznaka treće zemlje, državnog područja, zone ili kompartmenta
                  
                  
                     Opis treće zemlje, državnog područja, zone ili kompartmenta
                  
                  
                     Veterinarski certifikat
                  
                  
                     Posebni uvjeti
                  
                  
                     Posebni uvjeti
                  
                  
                     Status nadzora influence ptica
                  
                  
                     Status cijepljenja protiv influence ptica
                  
                  
                     Status kontrole salmonele
                  
               
                     Obrazac (obrasci)
                  
                  
                     Dodatna jamstva
                  
                  
                     Zaključni datum (1)
                  
                  
                     Početni datum (2)
                  
               
                     1.
                  
                  
                     2.
                  
                  
                     3.
                  
                  
                     4.
                  
                  
                     5.
                  
                  
                     6.
                  
                  
                     6.A
                  
                  
                     6.B
                  
                  
                     7.
                  
                  
                     8.
                  
                  
                     9.
                  
               
                     „US – Sjedinjene Države
                  
                  
                     US-2.10
                  
                  
                     Savezna država Minnesota
                  
                  
                     WGM
                  
                  
                     VIII.
                  
                  
                     P2
                  
                  
                     5.3.2015.
                  
                  
                     10.9.2015.
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1”